Tirsdagens holdtidskørsel blev ikke dagen, hvor Jonas Vingegaard kunne køre sig i den gule førertrøje i Paris-Nice. Vingegaard må i stedet "nøjes" med Jumbo-Vismas sejr på holdtidskørslen, hvor han samtidig kan konstatere, at han tog tid på sin værste konkurrent i det samlede klassement, Tadej Pogacar. De 23 sekunder, som endte med at blive forskellen ned til Pogacar, var dog ikke så meget som håbet. - Forspringet er dejligt. Det er altid dejligt. Men på en eller anden måde tror jeg, vi havde håbet på at være endnu længere foran. Men nu går vi ind i bjergene, og så kan det være, det hele giver sig selv. - Vi er tilfredse, men vi havde håbet på at tage endnu mere tid, siger Vingegaard til TV 2 SPORT. Top 15 i klassementet Vingegaard vil i førertrøjen Jumbo-Visma og Jonas Vingegaard vandt holdtidskørslen bare ét sekund foran EF Education-EasyPost, og danskeren roser sit hold. - Det var fuldstændig fantastisk, hvordan alle kørte. Det var sindssygt hårdt, og vi har et vanvittigt godt hold til det her, og jeg vil gerne sige et stort tak til dem alle sammen, siger Vingegaard. Jumbos afstand til UAE Team Emirates og Tadej Pogacar endte med at blive på 23 sekunder, og dermed overhaler Jonas Vingegaard Pogacar i klassementet. Danskeren har 11 sekunder ned til sloveneren. Løbets førertrøje blev på danske hænder, da Mads Pedersen måtte afgive den til Magnus Cort. - Det er fantastisk, at Cort tager trøjen, og så kan vi håbe på, at jeg tager den i morgen, siger Jonas Vingegaard. Onsdagens 4. etape byder på den første bjergafslutning i løbet, hvor Vingegaard og Pogacar forventes at udfordre hinanden.

Referat:
Jonas Vingegaard har nu 11 sekunder ned til Tadej Pogacar, inden bjergene venter.